**Dobré rádio** je slovenská súkromná komerčná rozhlasová stanica, ktorá vysiela v FM pásme od 17. novembra 2021. Jej predchodcom je pôvodne internetové Dobré rádio, ktoré však vysielalo v odlišnom hudobnom formáte a s inou programovou štruktúrou už od roku 2018. Licenciu na multiregionálne terestriálne vysielanie stanica získala 24. marca 2021.

Držiteľom licencie je spoločnosť Dr. FM, s. r. o. so sídlom v Bratislave, odkiaľ rádio aj vysiela. Dobré rádio je súčasťou mediálneho domu Dobré médiá, do ktorého patrí viacero online médií vrátane spravodajského portálu Dobré noviny. Zameriava sa na dospelého poslucháča, hrá prevažne súčasné hity.

Jedinečným prvkom vysielania sú dobré správy, ktoré rádio vysiela 17-krát denne. Počas dňa dominuje prúdové vysielanie, ktorého súčasťou sú moderované šou a rozhovory.

Rádio vysiela na 16 frekvenciách na väčšine územia Slovenska so zastúpením všetkých regiónov od východu po západ krajiny. Rádio okrem toho vysiela na svojej webovej stránke www.dobreradio.sk a prostredníctvom rôznych streamovacích aplikácií.

Vznik a predchodca
------------------

Dobré rádio spustilo svoje vysielanie v FM pásme 17. novembra 2021. Predchodcom súčasného Dobrého rádia však bola rovnomenná stanica vysielajúca na internete od 28. mája 2018, dňa šiesteho výročia založenia sesterského portálu Dobré noviny. 3. septembra 2018 internetové Dobré rádio spustilo celodenné moderované vysielanie.

Internetový predchodca stanice sa však súčasnému terestriálnemu Dobrému rádiu podobalo iba svojím názvom. V FM pásme Dobré rádio vysiela ako nová stanica s odlišným hudobným formátom a programovou štruktúrou, kompletne obmeneným moderátorským tímom a dokonca aj s odlišným logom.

Zakladateľom a generálnym riaditeľom Dobrého rádia je slovenský podnikateľ a manažér Róbert Sedlák, ktorý je považovaný za jednu z 30 najvplyvnejších osobností slovenského mediálneho prostredia.

Prechod na terestriálne vysielanie
----------------------------------

8. októbra 2020 Dobré rádio požiadalo Radu pre vysielanie a retransmisiu (RVR) o udelenie licencie na multiregionálne terestriálne rozhlasové vysielanie. V jesennom výberovom konaní žiadalo o pridelenie 21 frekvencií po celom Slovensku. RVR mala o pridelení frekvencií rozhodnúť 19. novembra 2020, konanie však bolo pre núdzový stav vyhlásený v súvislosti s pandémiou nového koronavírusu prerušené a v marci 2021 obnovené. Verejné vypočutie a prezentácia projektu pred Radou pre vysielanie a retransmisiu sa uskutočnilo 23. marca 2021 a o udelení licencie a pridelení frekvencií Dobrému rádiu RVR rozhodla nasledujúci deň.

Dobré rádio následne spustilo terestriálne vysielanie 17. novembra 2021 s upraveným hudobným formátom, ktorý sa sústredí výhradne na súčasné hity. Hlavným rozlišovacím prvkom stanice je zameranie na výhradne dobré správy. *„Chceme priniesť niečo nové, čo tu ešte v éteri nie je. Koncept výhradne pozitívneho spravodajstva je overený, už sme 8 rokov na internete a máme s ním dobré skúsenosti a teraz o to viac, že sme v pandemickom období, keď sú pozitívne správy vyslovene potrebné. Dopyt zo strany verejnosti je vidieť a toto považujeme za kľúčový dôvod,"* povedal pre médiá o ambíciách Dobrého rádia jeho zakladateľ Róbert Sedlák.

Vysielače
---------

Slovensko: Dobré rádioTN
RK
MT
CA
NM
PD
ZA
NR
DK
PB
BA
PP
LM
KE
PO
Domaša
Sieť vysielačov Dobrého rádia


| **FrekvenciaMHz** | **Vysielač** | **Vyžiarený výkon**kW |
| --- | --- | --- |
| 0088,9 | Liptovský Mikuláš – Háje | 000,10 |
| 0095,0 | Trenčín - Záblatie | 000,30 |
| 0095,1 | Považská Bystrica - Bernolákova 2073, obytný dom | 000,25\* |
| 0098,0 | Ružomberok - Malinô Brdo II | 000,50 |
| 0104,1 | Nitra - Klokočina | 000,10 |
| 0104,1 | Prešov - Šibená hora | 000,50 |
| 0104,2 | Domaša - Holčíkovce | 000,50\* |
| 0104,5 | Košice - Furča | 000,10\* |
| 0106,3 | Martin - mesto, ul. Puškinova | 000,20 |
| 0106,4 | Čadca - Drahošanka | 000,40 |
| 0106,4 | Nové Mesto nad Váhom - Čachtice | 000,50 |
| 0106,4 | Prievidza - Bojnice | 001,00 |
| 0106,5 | Žilina - Hájik, Vodojem | 000,50 |
| 0107,0 | Bratislava - Polus Tower I | 000,05 |
| 0107,3 | Poprad - Hranovnica | 002,00\* |
| 0107,7 | Dolný Kubín - Brezovec | 000,50 |

*\* plánovaný vysielač*

Referencie
----------

1. ↑   *Slovenským éterom začali znieť najväčšie hity a len dobré správy* [online]. 2021-11-17, [cit. 2021-11-25]. Dostupné online.
2. ↑  A.S, Petit Press. *Vznikne nové rádio, vysielať bude iba pozitívne správy* [online]. ekonomika.sme.sk, [cit. 2021-03-26]. Dostupné online.
3. ↑  A.S, Petit Press. *Na Slovensku začalo vysielať nové internetové Dobré rádio* [online]. ekonomika.sme.sk, [cit. 2019-02-02]. Dostupné online.
4. ↑   *Internetové Dobré rádio dnes spúšťa celodenné moderované vysielanie* [online]. strategie.hnonline.sk, [cit. 2019-02-02]. Dostupné online.
5. ↑   *Róberta Sedláka zaradili medzi najvplyvnejších mediálnych manažérov. Čím si vyslúžil prestížne ocenenie?* [online]. Dobré mediá, s.r.o. 2023-01-15, [cit. 2023-04-11]. Dostupné online.
6. ↑  WWW.RADIA.SK. *Dobré rádio sa uchádza o voľné frekvencie* [online]. www.radia.sk, [cit. 2021-01-10]. Dostupné online.
7. ↑  WWW.RADIA.SK. *Jesenné výberové konanie je odložené* [online]. www.radia.sk, [cit. 2021-01-10]. Dostupné online.
8. ↑  WWW.RADIA.SK. *Rozhovor: Veríme, že frekvencie pre Dobré rádio dostaneme* [online]. www.radia.sk, [cit. 2021-01-10]. Dostupné online.
9. ↑  Frekvencie Dobrého rádia

Zdroj
-----

* Stránky rádia
* www.radia.sk

| * z
* d
* u
Rozhlasové stanice na Slovensku |
| --- |
| Stanice SRo | 
* ▉ Slovensko
* ▉ \_FM
* ▉ Devín
* ▉ Regina
* ▉ Patria
* ▉ RSI
* ▉ Klasika/Pyramída
* ▉ Litera
* ▉ Junior

 |
| Multiregionálne stanice | 
* Rádio 7
* Best FM
* Dobré rádio
* Europa 2
* Expres
* Fun
* Melody
* Lumen
* Rock
* Vlna

 |
| Regionálne stanice | 
* Beta
* Frontinus
* Goldies
* Košice
* Liptov
* Mária
* Mirjam
* Rebeca
* SiTy
* Sky
* Šírava
* Trnavské
* Viva
* WOW
* Záhorácke

 |
| Lokálne stanice | 
* Aetter
* BB FM
* Modra
* New Model
* Piešťany
* The End
* Topoľčany

 |
| Internetové stanice (výber) | 
* Dychovka
* Extra
* G-Radio
* Janko Hraško
* Kiks
* Rusyn FM
* Slobodný vysielač

 |
| Študentské stanice | 
* TLIS

 |
| Zaniknuté stanice (výber) | 
* Aktual
* Aligator
* Anténa
* Anténa Rock
* Bratislavské
* DCA
* Hey!
* Jazz
* Kiss
* Max
* Prešov
* Ragtime
* Roma
* Sever
* Slobodný slovenský vysielač
* Superádio
* Šport
* Twist
* Viva
* Yes
* Zet

 |